open-index/open-wikipedia-markdown huggingface dataset:
Lollardismo

miniatura|150px|dereita|**John Wycliffe** precursor do lollardismo
O **Lollardismo** foi un movemento político e relixioso de finais do século XIV e inicios do século XV en Inglaterra, xeralmente identificado como un precursor da Reforma. Os seus obxectivos principais eran precisamente a reforma da Igrexa.
## Doutrina
Entre as súas principais doutrinas estaba aquela que propugnaba que a devoción era un requirimento para que un sacerdote fóra de "verdade" un sacerdote ou para que levase a cabo os sacramentos debidamente, e que o laico devoto tiña a facultade de executar os mesmos ritos, crendo que o poder relixioso e a autoridade resultaban da devoción e non da xerarquía eclesiástica. Ensinaban que a Igrexa cristiá era a "Igrexa dos salvados", querendo dar a entender que a verdadeira Igrexa de Cristo estaba constituída pola comunidade dos fieis, que tiña moito en común coa Igrexa oficial, pero que non era o mesmo. Ensinaban ademais unha certa forma de predestinación. Avogaban pola pobreza apostólica e a tasación das propiedades da Igrexa. Negaban a doutrina romana da transubstanciación favorecendo por iso a doutrina da consubstanciación na Eucaristía.
## Orixes
As orixes do movemento Lollardo (Lollardy en inglés) atópase nos ensinos de John Wycliffe, un teoloxo prominente da Universidade de Oxford cara a 1350.

## Etimoloxía
A pesar de non ser coñecido a orixe do termo, propúxose a hipótese de derivala do termo en latín lolium ("tara" ou "herba daniña"). 
Se é certo, isto debería ser unha referencia ofensiva para cualificalos de herexía contra a Igrexa cristiá, como as herbas daniñas que xorden no medio do gran na parábola de Xesús.

Outra hipótese, moito máis probable, é que veña do nome de Valter Lollard, un predicador holandés valdense que foi martirizado a mans dos partidarios da Igrexa de Roma na primeira metade do século XIV.
A palabra pode ser tamén derivada do neerlandês *lollaerd* (que significa "alguén que susurra") ou *lull* ou *lollen*, que significa "cantar".

## Véxase tamén 
### Outros artigos 
*Reforma protestante
*John Ball, sacerdote renegado do movemento Lolardo
*Thomas Arundel, opositor do Lollardismo
Halímede (lúa)

**Halímede** (ou en grego *Αλιμήδη*) é un satélite irregular de Neptuno de movemento retrógrado. Foi descuberto por Matthew J. Holman e o seu equipo o 14 de agosto do 2002.

miniatura|esquerda|300px|Satélites irregulares de Neptuno.
Halímede é a segunda lúa de Neptuno con máis excentricidade e a terceira con máis inclinación orbital. Isto é ilustrado no diagrama en relación con outros satélites irregulares de Neptuno. Os satélites arriba do eixo horizontal son de movemento directo, e os satélites por debaixo do eixo son retrógrados. Os segmentos amarelos esténdense dende o pericentro ó apocentro, amosando a excentricidade.

Halímede ten ó redor de 62 quilómetros de diámetro (asumindo un albedo de 0,04).
e semella ser dunha cor neutral (gris) á luz visible. Tendo unha cor moi semellante á de Nereida, xunto con alta probabilidade (41%

Halímede, ou **Neptuno IX**, coma case tódolos satélites exteriores de Neptuno, recibiu un dos nomes das Nereidas, as cinco fillas de Nereus (Nereo) e Doris. Antes do anuncio do seu *"bautizo final"* que foi o 3 de febreiro do 2007 (IAUC 8802), Halímede tiña a designación provisional de S/2002 N 1.

## Notas 
* Efemérides da UAI 
* Principais parámetros orbitais dos satélites do Sistema Solar no JPL 

## Véxase tamén 
### Outros artigos 
* Neptuno

### Ligazóns externas 
* Matthew Holman's Neptune's page 
* David Jewitt's pages 
* Neptune's Known Satellites (by Scott S. Sheppard)
As Seixas

O topónimo **As Seixas** pode referirse a:

;En Galiza
***As Seixas**, lugar da parroquia de Berdillo, no concello de Carballo;
***As Seixas**, lugar da parroquia de Duancos, no concello de Castro de Rei;
***As Seixas**, lugar da parroquia de Duarría do concello de Castro de Rei;
***As Seixas**, lugar da parroquia de Cerdido do concello de Cerdido;
***As Seixas**, lugar da parroquia de Santa Cristina, no concello de Cospeito;
***As Seixas**, lugar da parroquia de Mañón, no concello de Mañón;
***As Seixas**, lugar da parroquia de Zas de Rei, no concello de Melide;
***As Seixas**, lugar da parroquia de San Fiz de Monfero do concello de Monfero;
***As Seixas**, lugar da parroquia de Merlán do concello de Palas de Rei;
***As Seixas**, lugar da parroquia de Ribadulla, no concello de Santiso;
***As Seixas**, lugar da parroquia de Recemel, no concello das Somozas;
***As Seixas**, lugar da parroquia de Bembibre, no concello de Taboada;
***O Castro das Seixas**, lugar da parroquia de Merlán, no concello de Palas de Rei;
***O Hospital das Seixas**, lugar da parroquia de Merlán, no concello de Palas de Rei;
***Penas das Seixas**, lugar da parroquia de Céltigos, no concello de Ortigueira.

## Véxase tamén
### Outros artigos
***As Seixiñas**, lugar da parroquia de Montemaior, no concello da Laracha.
Valkyrie

***Valkyrie*** é un filme estadounidense de 2008 ambientado na Alemaña nazi durante a segunda guerra mundial, dirixido por Bryan Singer, o protagonista principal é Tom Cruise como o coronel Claus von Stauffenberg, conta tamén coa actuación de Kenneth Branagh, Bill Nighy, Eddie Izzard, Terence Stamp e Tom Wilkinson. A súa estrea foi o 25 de decembro de 2008 nos Estados Unidos. O custo de produción foi de 75 millóns de dólares e a recadación de 200.276.784 $ en todo o mundo.

## Produción 
A elección de Cruise causou controversia entre os políticos alemáns e os familiares de von Stauffenberg por ser Cruise membro da Igrexa da Ciencioloxía, organización que o goberno alemán non considera de natureza relixiosa e que intentou ilegalizar, arquivando finalmente a medida por non atopar actividades ilegais ou anticonstitucionais.

## Sinopse 
O argumento de Valkyrie é un trasunto atentado do 20 de xullo dun grupo de oficiais alemáns contra Hitler e a utilización da Operación Valquiria, un plan de emerxencia ideado pola reserva territorial do exército, para facerse co control de Alemaña.

## Véxase tamén 
### Ligazóns externas 
* Ficha en Filmaffinity 
* Web Oficial 
* Ficha na IMDb 

## Notas
Arte prehistórica

A **arte prehistórica** é un fenómeno artístico de alcance xeográfico global e unha amplitude temporal suficiente como para afectar as épocas máis diversas. Abrangue as formas artísticas desenvolvidas durante a etapa da Prehistoria chamada Paleolítico. O concepto é moito máis amplo có *fenómeno rupestre* cuaternario, principalmente circunscrito á Europa occidental, e comprende amais as manifestacións da chamada arte paleolítica.

## Historia 
Esta arte ten en Occidente os seus comezos aproximadamente sobre o ano 25.000 a.C., a principios do Paleolítico Superior, aínda que hai mostras de manifestacións artísticas anteriores propias da etapa Musteriana do Paleolítico Medio.

Acadou os seus momentos de maior importancia durante o período Magdaleniano, cara a uns 15.000 a.C. Tendo grande importancia as manifestacións artísticas de tipo figurativo: pintura e escultura.

Aínda que cronoloxicamente, Europa debería ocupar o primeiro posto, e malia que moitas das expresións artísticas prehistóricas son relativamente cedas nalgunhas zonas do globo, onde sobreviviron pobos primitivos, a exposición realizarase seguindo a orde alfabética. Aínda que iso derive nun problema adicional: *é lícito comparar manifestacións tan afastadas no espazo e no tempo?* Neste sentido, a confrontación de equivalencias culturais, obviando os particularismos empíricos, permite obter xeneralizacións.

En base a iso, pódese apreciar que, nas artes plásticas e visuais dos pobos primitivos, o realismo é algo excepcional, fronte ao simbolismo, a abstracción, a estilización e o esquematismo, que parecen un constante mundial.

Outra posible xeneralización é que case toda a arte rupestre holocena desenvólvese no exterior, como máximo, en zonas rochosos, canóns e covas pouco profundas.

En terceiro lugar, o megalitismo e a construción de túmulos, en relación ao culto aos mortos, ou a necesidade de desenvolver unha arquitectura defensiva, a miúdo con construcións ciclópeas (cuxa motivación, excede, con moito, ás necesidades militares), tamén son constantes da arte prehistórica mundial.

Por último, está o feito de que, malia o innegable significado relixioso da *arte prehistórica*, esta non só se vencella ao mundo funerario ou mitolóxico, senón que os temas abranguen todos os eidos da vida social dos humanos (caza, guerra, traballos, cerimonias, xerarquías, sexo, familia, lecer...) e, sobre todo, a medida que as sociedades humanas evolucionan, a glorificación do poder e dos poderosos.

## Notas
## Véxase tamén
### Outros artigos 
*Arte paleolítica
*Arte rupestre
*Pintura rupestre
*Arte Mobiliar
*Escultura paleolítica

### Ligazóns externas
*Información achegada pola Universidade de Cantabria sobre a Arte Prehistórica  
*Cidade Virtual de Antropoloxía e Arqueoloxía. Sección de Arte Rupestre 
*[//commons.wikimedia.org/wiki/Category:Native_American_art Arte nativa americana]
*Arqueoloxía andina e Tiawanaku
Eleccións lexislativas de Portugal de 2009

As **eleccións á Asemblea da República portuguesa de 2009** celebráronse o 27 de setembro. A data anunciouna o presidente da República portuguesa, Aníbal Cavaco Silva, o 27 de xullo de 2009. A estas eleccións presentáronse un total de quince partidos políticos para renovar os 230 deputados da Asemblea da República. Foi a duodécima elección lexislativa de Portugal desde a aprobación da Constitución en 1976, e o seu resultado deu lugar ao XVIII Goberno Constitucional de Portugal.

## Sistema electoral e divisións 
Os 230 deputados e deputadas da Asemblea da República portuguesa escóllense en listas pechadas repartidas en dezaoito distritos, máis catro circunscricións a maiores, dúas correspondentes ás illas de Azores e Madeira e dúas aos emigrantes en Europa e América, e repártense segundo a Lei D'Hondt.

## Campaña electoral e sondaxes 
A campaña electoral tivo lugar entre o 12 e o 25 de setembro. O tema principal de campaña foi a economía, aínda que tamén xurdiron temas relacionados co gasto en infraestruturas, a relación con España ou o matrimonio entre persoas do mesmo sexo. A loita soterrada entre partidos tamén tivo o seu oco nesta campaña ao utilizarse por parte dos dous principais partidos temas de suposta corrupción e escoitas ilegais.

As enquisas concedéronlle sempre unha maioría simple ao Partido Socialista (entre o 40% e o 33%), mentres que o Partido Socialdemócrata (centro-dereita) estivo xeralmente situado en segunda posición, con porcentaxes entre o 26% e o 35%.

## Candidatos 
Presentáronse quince partidos ás lexislativas portuguesas de 2009, que se listan a continuación, cos candidatos ao posto de primeiro ministro de Portugal, ou ben cos candidatos a escano pola circunscrición de Lisboa:

* Partido Socialista (PS) - José Sócrates.
* Partido Socialdemócrata (PPD/PSD) - Manuela Ferreira Leite.
* Bloco de Esquerda (BE) - Francisco Louçã. 
* Coalición Democrática Unitaria (CDU) - Jerónimo de Sousa.
* Centro Democrático Social - Partido Popular (CDS/PP) - Paulo Portas.
* FEH - Frente Ecologia e Humanismo (MPT-P.H.) - Pedro Quartim.
* Movemento Esperança Portugal - Rui Marques.
* Movemento Mérito e Sociedade (MMS) - Eduardo Baptista Macdonald Correia. 
* Nova Democracia (NPD) - Manuel António de Almeida Brás.
* Partido Comunista dos Traballadores Portugueses / Movemento Re-organizativo do Partido do Proletariado (PCTP/MRPP) - António Garcia Pereira.
* Partido Nacional Renovador (PNR) - José Pinto Coelho.
* Partido Obreiro de Unidade Socialista (POUS) - Carmelinda Pereira.
* Partido Popular Monárquico (PPM) - Nuno da Câmara Pereira.
* Partido Laborista Portugués (PTP) - Lusa Amândio Madaleno.
* Portugal pro Vida (PPV) - Luís Botelho Ribeiro.

## Resultados 
Os resultados definitivos foron.

### Resultados por distritos 
## Notas
Sabretooth

**Sabretooth** (Victor Creed) é un personaxe de banda deseñada, un supervilán de Marvel Comics creado polo artista Chris Claremont e o artista John Byrne. O carácter apareceu por vez primeira en *Iron Fist* nº 14 (agosto de 1977).

## Características 
Sabretooth é un mutante que posúe habilidades sobrehumanas e animais, as máis importantes son un tempo de recuperación pequeno e sentidos moi agudos. É un asasino psicópata responsable de numerosas mortes xa sexa como mercenario como por pracer persoal. Primeiro apareceu como opoñente de Iron Fist e Luke Cage, despois pasou ó universo de Spider-Man e finalmente acabou como arquinimigo de Wolverine, os dous foran vítimas do programa Weapon X que pretendía crear supersoldados e a súa inimizade comezou cando Sabretooth matou a Silver Fox, amante de Wolverine. Sabretooth ve a Wolverine como un competidor e intenta facer a súa vida un inferno. Mentres Wolverine suprimiu as súas cualidades máis salvaxes, Sabretooth acentúaas.

Sabretooth apareceu en varias series de debuxos de X-Men e videoxogos. Interpretado por Tyler Mane apareceu no primeiro filme X-Men e en X-Men: The Official Game. Liev Schreiber interpretouno en X-Men Origins: Wolverine.
Universidade de Zürich

A **Universidade de Zürich** (**UZH**, en alemán: *Universität Zürich*), situada na cidade de Zürich, é a universidade máis grande de Suíza, con máis de 24.000 estudantes. Foi fundada en 1833 a partir dos actuais institutos de Teoloxía, Dereito, Medicina e da creación dunha facultade de Filosofía. Actualmente, a universidade ten as facultades de Artes, Economía, Dereito, Medicina, Ciencias, Teoloxía e Medicina Veterinario, ofrecendo a máis ampla gama de materias e cursos de calquera institución de educación superior de Suíza.

## Historia 
A universidade de Zürich foi fundada o 29 de abril de 1833, cando os colexios de Teoloxía (fundado por Huldrych Zwingli en 1525), Dereito e Medicina fusionaron xunto cunha nova facultade de Filosofía. Foi a primeira universidade en Europa que se fundou polo propio Estado en lugar de por un monarca ou unha confesión relixiosa. A universidade permite ás mulleres asistir a clases de filosofía desde 1847, e admitiu a primeira muller para estudos de doutoramento en 1866. A Facultade de Medicina Veterinaria engadiuse en 1901, e é a máis antiga deste tipo no mundo docente. En 1914, a universidade trasladouse a novas instalacións deseñadas polo arquitecto Karl Moser en Ramistrasse 71.

## Facultades 
As súas mellores facultades en termos de calidade son a Facultade de Ciencias Económicas, que se atopa no décimo segundo posto de Europa e no primeiro posto de Suíza(ver: http://www.uzh.ch/news/articles/2008/3082.html ), a Facultade de Medicina e a Facultade de Ciencias, que se sitúan entre o dez primeiras de Europa. A Universidade de Zürich no seu conxunto tamén se clasifica entre as dez primeiras do continente e entre as cincuenta mellores do mundo. Destaca nos campos da biociencia e finanzas, existindo unha estreita colaboración entre esta universidade e a Escola Politécnica Federal.

## Premios Nobel 
A Universidade de Zürich contou con varios premios Nobel como Albert Einstein, Erwin Schrödinger, un dos fundadores da mecánica cuántica e Wilhelm Conrad Röntgen, a primeira persoa en gañar o Premio Nobel de Física.

### Antigos alumnos galardoados co Nobel 
* Carl Spitteler (Literatura, 1919) 
* Albert Einstein (Física, 1921); tamén traballou na Universidade. 
* Walter Rudolf Hess (Medicina 1949); tamén traballou na Universidade.

### Profesores galardoados co Nobel 
* Theodor Mommsen (Literatura, 1902) 
* Alfred Werner (Química 1913) 
* Max von Laue (Física 1914) 
* Albert Einstein (Física, 1921) 
* Erwin Schrödinger (Física 1933) 
* Peter Debye (Química 1936) 
* Paul Karrer (Química 1937) 
* Leopold Ružička (Química 1939) 
* Walter Rudolf Hess (Medicina 1949) 
* Karl Alexander Müller (Física 1987) 
* Rolf M. Zinkernagel (Medicina 1996)
Palu'e

A illa de '''Palu'e''' é unha illa que se atopa ao norte de Flores. É parte das Illas menores da Sonda.

A illa ten unha superficie de 41&nbsp;km² e a súa poboación de 10.000 persoas en oito vilas de montaña. Non hai estradas nin vehículos na illa. A Palu'e pódese chegar a partir de Maumere, unha cidade de Flores, nunha viaxe que dura seis horas en lancha de madeira.

O volcán Rokatenda atópase na rexión norte de Palu'e.
Laomedeia (lúa)

**Laomedeia** (ou en grego *Λαομέδεια*), tamén coñecida coma **Neptuno XII**, é un satélite irregular de Neptuno de movemento directo. Foi descuberto por Matthew J. Holman e o seu equipo o 13 de agosto do 2002. O seu nome oficial foille outorgado o 3 de febreiro do 2007 (IAUC 8802), mentres non recibiu o seu nome oficial, déuselle a designación temporal de **S/2002 N 3**.

Orbita Neptuno a unha distancia de 23&nbsp;571&nbsp;000&nbsp;km e ten un diámetro aproximado de 42 km (asumindo un albedo do 0,04). Coma outros satélites irregulares de Neptuno, recibiu o nome dunha das Nereidas.

## Notas 
## Véxase tamén 
### Outros artigos 
* Neptuno

### Ligazóns externas 
* Neptune's Known Satellites (by Scott S. Sheppard) 
* David Jewitt pages 
* Efemérides da UAI 
* Principais parámetros orbitais dos satélites do Sistema Solar no JPL
Anggun

**Anggun Cipta Sasmi**, coñecida coma **Anggun**, nada o 29 de abril de 1974 en Iacarta (Indonesia), é unha cantante e compositora indonesia con nacionalidade francesa.

## Traxectoria 
Despois do grande éxito acadado no seu país natal dende os 12 anos, decidiu comezar unha carreira internacional e abandonou Indonesia. Tras un ano en Londres, estableceuse en París, onde coñeceu o produtor Erick Benzi, que lle axudou a conseguir un contrato discográfico con Sony Music France e a gravar o seu primeiro álbum en francés, *Au Nom de la Lune*, en 1996. A finais de 1997, fixo historia ao converterse na primeira artista asiática en irromper no mercado musical ao editar o seu primeiro álbum internacional *Snow on the Sahara* en Europa, Asia e Norte América. Neste álbum estaba incluído o seu single de maior éxito ata o momento, *Snow on the Sahara*.

### Álbums en lingua indonesia 
* 1986: *Dunia Aku Punya*
* 1990: *Mimpi*
* 1990: *Tua Tua Keladi*
* 1990: *Takut*
* 1991: *Anak Putih Abu Abu*
* 1992: *Nocturno*
* 1993: *Anggun C. Sasmi... Lah!!!*
* 1994: *Yang Hilang*

### Álbums en francés 
* 1997: *Au Nom de la Lune*
* 2000: *Désirs Contraires*
* 2005: *Luminescence*
* 2006: *Luminescence Edition Speciale*
* 2008: *Elévation*

### Álbums en inglés 
* 1998: *Snow on the Sahara*
* 1999: *Anggun*
* 2000: *Chrysalis*
* 2002: *Open Hearts* 
* 2005: *Luminescence*
* 2006: *Luminescence Special Edition*
* 2006: *Best Of* 
* 2008: *Elevation*

## Ligazóns externas 
* Anggun - Páxina Oficial 
* AnggunFrance - Páxina Oficial en Francia
Duffy

**Aimee Anne Duffy**, nada en Gwynedd o 23 de xuño de 1984, é unha cantante e compositora galesa, máis coñecida coma **Duffy**. O seu estilo de música inspírase no neo soul.

## Traxectoria 
Pasou a súa infancia en Gales. Con dez anos e trala separación dos seus pais, mudouse coa súa nai e as súas irmás a Pembrokeshire, ao sur do país. Aos quince anos, trasladouse a Nefyn, onde comezou a cantar en bandas locais.

A súa voz tan característica débese a un golpe no nariz que unha das súas irmás lle deu cando era cativa.

No ano 2003 deu o grande salto ao público local cando se presentou a *Wawffactor*, versión galesa alternativa de Pop Idol emitida na canle S4C, onde quedou en segundo lugar. Posteriormente, marchou a Inglaterra e continuou os seus estudos en varios colexios maiores. Durante a súa estancia na Universidade de Chester comezou a cantar nun club local de jazz e blues. Alí gravou tres EPs e colaborou con outros grupos coma Mint Royale, desenvolvendo a súa carreira musical e comezando a traballar con outros artistas ingleses un ano despois.

En 2007 asinou un contrato coa discográfica A&M Records coa que gravou varios temas do que sería posteriormente o seu disco, *Rockferry*. O traballo tivo boa aceptación entre a crítica e Duffy realizou unha serie de actuacións en varios programas da segunda canle de televisión da BBC, sendo descrita coma unha das promesas emerxentes de 2008. O 3 de marzo dese mesmo ano editou o seu primeiro disco *Rockferry* no mercado británico e europeo baixo o selo discográfico Polydor. O seu primeiro single, *Mercy*, converteuse en número un de descargas semanas antes do lanzamento, chegando a ser un grande éxito a nivel europeo. En cinco semanas, o álbum vendeu máis dun millón de copias en toda Europa.

En 2008, editou *Rockferry: Deluxe Edition*, con sete temas novos. O primeiro single desta versión foi *Rain on your Parade*. Asemade, editou varios EP, un deles, *Aimee Duffy*, foi número un nas listas de vendas de Gales e está interpretado en galés.

Na gala dos premios Brit Awards de 2009 acadou os premios de *Mellor álbum*, *Mellor artista feminina* e *Mellor artista revelación*.

## Véxase tamén
### Ligazóns externas 
* Páxima Oficial de Duffy
Harold Wilson

**James Harold Wilson**, nado en Huddersfield o 11 de marzo de 1916 e finado en Londres o 24 de maio de 1995, foi un académico e político, foi primeiro ministro do Reino Unido en dúas ocasións: entre 1964 e 1970, e entre 1974 e 1976.

## Traxectoria 
Harold Wilson foi un dos políticos laboristas británicos máis relevantes. Exerceu como primeiro ministro durante dúas lexislaturas. A primeira vez dende 1964 ata 1970 e a segunda dende 1974 ata 1976. Saíu elixido como primeiro ministro despois de máis eleccións xerais que calquera outro político do século XXI, presentándose a cinco e gañando catro. É o político británico máis recente en gobernar dúas veces non consecutivas.
Illa de Adonara

**Adonara** (en indonesio: *Pulau Adonara*) é unha illa de Indonesia, que forma parte de Illas menores da Sonda. A illa, que ten uns 60.000 habitantes, administrativamente forma parte da provincia de Nusa Tenggara Oriental.

## Xeografía 
A illa está situada entre a illa de Flores, ao oeste e a illa de Lomblen, ao leste (que separa o Estreito de Lamakera). Xunto a estas dúas illas, e outras minores forman o Arquipélago de Solor. Adonara ten unha superficie de aproximadamente 518&nbsp;km² e unha costa de 104,6&nbsp;km. Na súa maioría montañosa, na illa atópase o monte máis alto de todo o arquipélago (Ili Boleng de 1659 metros).

## Economía 
A economía baséase principalmente na "Agricultura (arroz, millo, coco) e a pesca. A cidade principal é Sagu, situada na costa norte.

## Historia 
No século XVI os portugueses foron os primeiros europeos que chegaron á rexión e reclamaron, entre outras cousas Adonara como parte do seu territorio. Naquela época, a poboación da illa era pequena, había só sete ou oito pobos. En 1599, dúas igrexas foron construídas en Adonara. O mesmo século, foron habitadas por un grupo cristián no medio de todos os pobos animistas. Desde 1650 a illa formaba parte dun reino local. En 1851 o gobernador das posesións portuguesas no ámbito das illas menores da Sonda José Joaquim Lopes de Lima, vendeu a illa xuntamente con outras áreas aos Países Baixos. Este acto foi confirmado oficialmente polo Tratado de Lisboa, en 1859. Os principados de Larantuca e Adonara foron abolidos polo goberno indonesio en 1962. Algún tempo tras a independencia as autoridades locais aínda estaban enraizados no gobernantes pasados, chamado Raja.

A illa tamén é coñecida polo alcume de *Illa dos asasinos*, porque no pasado prolongouse durante centos de anos pelexas entre as nacións da costa e a poboación das montañas, que causou moitas vítimas.

## Notas
## Véxase tamén 
### Outros artigos 
### Ligazóns externas
Fabales

***Fabales*** é unha orde de plantas da clase *magnoliopsida*, subclase *rosidae*, de distribución mundial (máis frecuente nas zonas tropicais) e con alta distribución altitudinal. Entre 16.000 e 18.000 especies (unha das maiores ordes), con grande importancia económica, como alimentación: froitos, sementes ou a planta enteira (forraxe); medicinal; industrial: gomas, aceites e perfumes; ornamental; etc.

Grupo moi homoxéneo. Flores actinomorfas ou cigomorfas (existe tendencia á cigomorfía, hermafrodita, pentámeras, con tendencia á redución do número de estames, cun carpelo. Follas en xeral compostas e estipuladas. Froito xeralmente seco: o  legume.

É frecuente a formación de nódulos fixadores de nitróxeno.

Biotipos: árbores, arbustos e herbas (estes dous últimos máis frecuentes nas zonas tépedas. Relacionado con Rosaceae e con Saxifragaceae.

3 grupos, que adoitan distribuírse de dous fórmas diferentes:

* Unha familia Fabaceae. 
* 3 Subfamilias Mimosoideae, Caesalpinioideae e Faboideae.

## Ligazóns externas
Cadel Evans

[miniatura|dereita|Cadel Evans en [2011.]]
**Cadel Evans**, nado o 14 de febreiro de 1977 en Katherine, é un ciclista australiano. Antes de pasarse ao ciclismo de estrada, competía na disciplina de *mountain bike*, onde obtivo grandes triunfos, incluíndo 2 Copas do Mundo na modalidade raíña de *cross-country*, nos anos 1998 e 1999. En 2001 deixou a montaña e pasouse á estrada. En 2007 Cadel Evans proclamouse campión na clasificación do UCI ProTour, e o 27 de setembro de 2009 acadou o Campionato do Mundo de ciclismo en ruta disputado en Mendrisio, Suíza. 
## Resultados nas Grandes Voltas 
Ata 2011 as participacións mais salientables de Cadel Evans nas grandes voltas eran os 2 segundos postos acadados nas edicións 2007 e 2008 do Tour de Francia. No Tour de Francia 2011 Cadel Evans proclamouse gañador por vez primeira da carreira gala.

-:non participa
Ab.: abandono

## Equipos 
* **Saeco** (1999-2001)
** *Saeco-Cannondale* (1999)
** *Categorías afeccionado* (2000)
** *Saeco* (2001)
* **Mapei-Quick Step** (2002)
* **Team Telekom** (2003-2004)
** *Team Telekom* (2003)
** *T-Mobile* (2004)
* **Lotto** (2005-2009)
** *Davitamon-Lotto* (2005-2006)
** *Predictor-Lotto* (2007)
** *Silence-Lotto* (2008-2009)
* **BMC Racing Team** (2010-2012)
Fonte 

## Notas 
## Véxase tamén 
### Outros artigos 
* Andy Schleck
* Alberto Contador
* Frank Schleck
* Tour de Francia 2011

### Ligazóns externas 
* Páxina oficial de Evans
Tino Rossi

**Constantin Rossi**, coñecido como **Tino Rossi**, nado en Ajaccio o 29 de abril de 1907 e finado o 26 de setembro de 1983, foi un cantante e actor francés.

## Traxectoria
Seu pai, Laurent, era xastre. De mozo, Tino tocaba a guitarra e cantaba en Ajaccio antes de se trasladar a Marsella, onde traballou nun restaurante, ao tempo que traballaba nos cabarés da Costa Azul. Na década de 1930, mudou o seu domicilio a París, e en poucos anos conseguiu gravar, chegando a rexistrar máis de 1.000 cancións e vender en todo o mundo máis de 300 millóns de discos, amais de participar en diversos programas de televisión.

## Véxase tamén 
### Ligazóns externas 
* Biografía / RFI 
*Sitio Tino Rossi
True Blood

[miniatura|[Anna Paquin é protagonista de True Blood]]
***True Blood*** é unha serie de televisión estadounidense creada e producida por Alan Ball baseada nas novelas da serie *The Southern Vampire Mysteries* da escritora Charlaine Harris. Comezou a emitirse o 7 de setembro de 2008 na canle de pago HBO. A segunda tempada comezou o 14 de xuño de 2009 e está prevista unha terceira tempada.
## Argumento 
True Blood, que mestura drama e horror, narra a coexistencia de vampiros e humanos en Bon Temps, unha vila ficticia de Luisiana. Por mor do sangue artificial creado no Xapón os vampiros poden deixar o mundo das tebras e integrase na sociedade. A protagonista Sookie Stackhouse (Anna Paquin), é unha camareira con poderes telepáticos que se namora do vampiro Bill Compton (Stephen Moyer). Outros personaxes destacados é o irmán de Sookie, Jason (Ryan Kwanten), e os seus amigos Sam (Sam Trammell) e Tara (Rutina Wesley).
Polygalaceae

**Polygalaceae** (as **poligaláceas**) é unha familia de herbas anuais ou perennes distribuídas por todas as rexións tépedas, tropicais ou subtropicais, excepto na Polinesia e en Nova Zelandia.

## Características 
Follas simples, alternas, opostas ou verticiladas. Flores algo parecidas ás das leguminosas; cáliz con 3 2 sépalos; corola con 2 1 pétalos, o ventral de aspecto aquillado e con cristas na base; androceo de (8) estames; xineceo súpero, bicarpelar, sincárpico; un óvulo por cavidade; placentación axilar e froito en cápsula.

## Xéneros 
## Sinonimia 
* **Diclidantheraceae, Moutabeaceae, Xanthophyllaceae**

## Notas 
* http://biopl-a-181.plantbio.cornell.edu/

## Ligazóns externas
Handa

**Handa** (半田市, はんだし, *Handa-shi*) é un concello da prefectura de Aichi no Xapón. Está situado na parte de Tōkai da rexión de Chūbu, e ó suroeste da prefectura, na zona da provincia histórica de Owari, no centro da illa de Honshū. A súa superficie é de 47,24&nbsp;km², a poboación é de 118.535 habitantes (2009) e ten unha densidade de poboación de 2.510 h/km².

O concello de Handa limita cos concellos de Taketoyo, Tokoname, Agui, Higashiura, Takahama e Hekinan.

## Cidades irmandadas 
*  Midland, Míchigan, Estados Unidos (1981).
*  Port Macquarie, Nova Gales do Sur, Australia (1990).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Handa  .
Toyohashi

**Toyohashi** (豊橋市, とよはしし, *Toyohashi-shi*) é un concello da prefectura de Aichi no Xapón. Está situado na parte de Tōkai da rexión de Chūbu, e ó sueste da prefectura, na zona da provincia histórica de Mikawa, no centro da illa de Honshū. A súa superficie é de 261,35&nbsp;km², a poboación é de 377.341 habitantes (2009) e ten unha densidade de poboación de 1.440 h/km².

O concello de Toyohashi limita cos concellos de Tahara, Kozakai, Toyokawa, Shinshiro (que son da prefectura de Aichi); de Hamamatsu e Kosai (que son da prefectura de Shizuoka).

## Cidades irmandadas 
*  Toledo, Ohio, Estados Unidos (2000).

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Toyohashi .
* Sitio web oficial da cidade de Toyohashi .
Caco Senante

**Juan Carlos Senante**, máis coñecido por **Caco Senante**, nado o 25 de outubro de 1949 en Santa Cruz de Tenerife, é un cantante canario.

## Traxectoria 
Na década dos 70 comezou a cantar música popular latinoamericana, afección que deixaría a partir de 1975 cando comezou a compoñer as súas propias cancións. Dentro do seu repertorio encóntranse versións musicais de poemas escritos por poetas canarios e temas relacionados con Canarias.

## Discografía 
* *Entre Amigos* (1976)
* *¿Qué te pasa, tierra mía?* (1978)
* *Chateaubriand (filete y salsa)* (1980)
* *Mojo Picón* (1982)
* *Y después...que le pongan salsa* (1984)
* *Hagan juego* (1985)
* *Te vas a enterar* (1988)
* *Loco Veneno* (1989)
* *Isleño* (1992)
* *Igual que ayer* (con Pablo Milanés) (1995)
* *Canarias sin distancia* (1996)
* *En la puta Calle* (1998)
* *Mil Maneras* (2002)
* *Lo mejor de los mejores* (2003)
John Lindley

**John Lindley**, nado en Catton, preto de Norwich, Inglaterra, o 8 de febreiro de 1799 e finado en Turnham Green, Londres, o 1 de novembro de 1865, foi un paleontólogo, naturista, e botánico británico.

## Traxectoria 
Seu pai, George Lindley, que rexentaba un xardín-viveiro, foi o autor de *A Guide to the Orchard and Kitchen Garden* (*Unha guía para hortas e xardíns*).

Fai os seus estudos na Escola de Gramática de Norwich e traduce, en 1819, sendo a súa primeira publicación, o *Analyse du fruit* (*A análise da froita*) do botánico francés Louis Claude Marie Richard (1754-1821). Ao ano seguinte 1820, publica a *Monographia Rosarum* onde describe novas especies e que el mesmo ilustra.

En 1821 contribuíu con dous traballos: *Monographia Digitalium*, e *Observations on Pomaceae* á Sociedade Linneana de Londres ("Linnean Society").

Establécese pouco despois en Londres onde traballa como empregado para John Claudius Loudon (1783-1843) para redactar as partes descritivas de *Encyclopaedia of Plants* (*Enciclopedia das Plantas*).

Durante este traballo, que publica en 1829, vólvese un convencido da superioridade do sistema natural de Antoine Laurent de Jussieu (1748-1836) con relación ao sistema empregado por Carl von Linné (1707-1778).

A súa convicción tomou unha forma máis definida en *A Synopsis of British Flora, arranged according to the Natural Order* (*Unha Sinopse da Flora Británica, clasificación de acordo á Orde Natural*) (1829) e en *An Introduction to the Natural System of Botany* (*Unha Introdución ao Sistema Natural da Botánica*) (1830).

En 1829, Lindley obtén a cátedra de Botánica no University College de Londres, posto que conserva até 1860. En 1822, é nomeado secretario da Sociedade de horticultura. Lindley é laureado da Medalla Royal en 1857.

Lindley dá conferencias a partir de 1831 na Royal Institution e a partir de 1836 no Xardín Botánico de Chelsea. Lindley é o autor de numerosas obras e artigos, tanto científicos como vulgarizadores. Contribúe frecuentemente ao *Botanical Register*. Participa na fundación da revista ''Gardener's Chronicle* sendo o seu primeiro editor. Ocúpase tamén da sección consagrada á horticultura.

## Obra 
* *Un bosquexo dos principios fundamentais da Horticultura* (*An Outline of the First Principles of Horticulture*) 1832
* *Un bosquexo da estrutura e fisioloxía das plantas* (*An Outline of the Structure and Physiology of Plants*) 1832
* *Nixus Plantarum*. 1833
* *O Sistema Natural da Botánica* (*A Natural System of Botany*) 1836
* Con William Hutton (1797-1860) *A Flora Fósil de Gran Bretaña* (*The Fossil Flora of Great Britain, or Figures & Descriptions of the Vegetable remains found in a Fossil State in the Country*) 1831-1837
* *Flora Médica*. 1838
* *A Teoría da Horticultura* (*Theory of Horticulture*) 1840
* *O Reino Vexetal* (*The Vegetable Kingdom*) 1846
* *Folia Orchidacea*. 1852
* *Botánica Descritiva* (*Descriptive Botany*) 1858
* *Ladies' Botany''. 6ª ed. 1865

## Véxase tamén 
### Ligazóns externas 
* Science History of Palaeobotany and Renowned Palaeobotanists
Resident Evil 4

***Resident Evil 4*** é un videoxogo pertencente á serie *Resident Evil*, que foi lanzado para PlayStation 2, Nintendo Game Cube, Nintendo Wii e PC. Trátase dun "survival horror", semellante aos xogos precedentes desta serie. Non obstante, producíronse cambios severos respecto a entregas anteriores, tanto a nivel técnico, de ambientación, de xogabilidade e argumento. Presenta menos lazos coas historias anteriores e opta por un cambio na mecánica de xogo. Suprímense os anteriores zombis infectados polo virus T e xorde unha nova ameaza, as denominadas "Pragas". As "Pragas" son unha serie de parasitos que infectan ao individuo estendéndose a través do Sistema Nervioso e tomando control do organismo. Existen diversos tipos de parasitos cuxos efectos varían dependendo do suxeito e cepa da "Praga".
## Argumento 
Anos despois do incidente que asolou Raccoon City (Resident Evil 2 e 3), Leon S Kennedy comeza a traballar de escolta do presidente dos Estados Unidos. A filla do presidente é secuestrada e Leon é enviado a unha localidade española a investigar e rescatar á moza, chamada Ashley. Leon atópaa nesa localidade e rescátaa das mans dunha seita que pretendía chantaxear ao presidente e espallar un parasito por todo o mundo.

## Diferenzas coas entregas anteriores 
En primeiro lugar, existen diferenzas notables a nivel técnico, cun motor gráfico máis avanzado. A cámara cambia de posición e deixa de ser fixa. Agora colócase no ombreiro do protagonista permitindo apuntar de xeito máis preciso. O eixo argumental anterior é parcialmente abandonado, deixando de lado á corporación Umbrella e incorporando novos inimigos e novas ameazas.

## Diferenzas entre versións 
A versión orixinal do xogo foi lanzada en Europa en marzo do ano 2005 para Game Cube en dous discos. A finais do 2005 púxose á venda unha versión para PlayStation 2, cun apartado técnico de menor calidade e novos extras (novas misións etc). En marzo do 2007, Ubisoft lanzou unha versión para PC, que a xuízo da prensa especializada era inferior ás versións de videoconsolas. O mesmo ano 2007, Capcom produciu unha versión para Wii, denominada Resident Evil 4: Wii Edition, cun mellor apartado técnico cas outras versións e todos os extras, ademais da posibilidade de xogar co control propio de Wii. No ano 2009 unha versión foi lanzada para o Iphone e Ipod, adaptado ás menores capacidades técnicas destes dous aparellos.

En 2011, Capcom relanzou Resident Evil 4, en formato de alta definición e incluíndo trofeos e logros nas plataformas dixitais Playstation Network e Xbox Live.

## Crítica 
En xeral, foi moi boa, acadando en Metacritic un 96 na versión de Game Cube , un 96 tamén, na versión de PlayStation 2 , un 76 na versión de PC  e un 91 na versión de Wii 

## Vendas 
As vendas foron as seguintes segundo VGChartz:
* Game Cube: 1,69 millóns 
* PlayStation 2: 2,99 millóns 
* Wii: 1,61 millóns 

## Notas
Henry Walker

**William Henry Walker**, nado o 9 de outubro de 1987 en Huntington, Virxinia Occidental, e anteriormente coñecido coma **Bill Walker**, é un xogador de baloncesto profesional estadounidense que xoga nos Shiga Lakestars da B.League. Mide 1,98 metros de altura e xoga na posición de ala.

## Traxectoria 
### Instituto 
Walker estudou durante tres anos na North College Hill High School, sendo en todos eles titular no seu equipo, e considerado coma un dos dez mellores escolares do país. Nese período conseguiu varios galardóns, coma aparecer no segundo equipo All-America da revista PARADE en 2006, no mellor quinteto dese ano entre os xogadores de instituto para EA Sports, ou no mellor quinteto do estado de Ohio elixido polos adestradores, entre outros galardóns.

### Universidade 
Tras espertar a interese de moitas universidades de primeiro nivel da División I da NCAA, coma Cincinnati, Connecticut, Illinois, Syracuse, Southern California e Texas, Walker finalmente matriculouse na Universidade de Kansas State coma estudante a tempo parcial para poder competir a partir do 16 de decembro, cando comezaba o segundo semestre. Promediou 11,3 puntos e 4,5 rebotes, gañando en dúas ocasións o premio de rookie da semana e finalmente incluído no mellor quinteto de novatos da Big 12 Conference.

Na tempada 2007-08, Walker promediou 16,1 puntos e 6,3 rebotes en 31 partidos disputados. Igualou a súa mellor marca anotadora nun partido o 23 de febreiro de 2008 ante Baylor, anotando 31 puntos e capturando 11 rebotes, que sumados aos do seu compañeiro de equipo Michael Beasley conseguiron 75 dos 86 puntos dos *Jayhawks*. No total da súa traxectoria universitaria promediou 14,9 puntos e 5,9 rebotes por partido.

O 14 de abril anunciou, xunto ao seu compañeiro Michael Beasley a súa intención de presentarse ao Draft da NBA.

#### Estatísticas 
### Profesional 
Foi elixido na 47ª posición do Draft da NBA de 2008 polos Washington Wizards, quen pouco despois traspasarían os seus dereitos aos Boston Celtics. O 22 de agosto asinou o contrato con este equipo, onde levaría o dorsal 12 na súa camiseta.

O 18 de febreiro de 2010 foi traspasado aos New York Knicks xunto con J.R. Giddens e Eddie House a cambio de Nate Robinson e Marcus Landry. Foi cortado polos Knicks o 20 de abril de 2012.

O 21 de febreiro de 2015, asinou un contrato de dez días cos Miami Heat.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Brian Scalabrine

**Brian David Scalabrine**, nado o 18 de marzo de 1978, en Long Beach (California), é un ex xogador de baloncesto estadounidense.

## Traxectoria 
### Universidade 
Xogou durante 3 tempadas cos *Trojans* da Universidade de Southern California, onde promediou 15,7 puntos e 6,1 rebotes por partido.

### Profesional 
Foi seleccionado no Draft da NBA de 2001 polos New Jersey Nets na posición 35. Alí xogou durante 4 tempadas, onde na súa derradeira tempada asinou os mellores números da súa traxectoria, ao facer 6,3 puntos e 4,5 rebotes por partido.

Na tempada 2005-06 asinou un contrato cos Celtics, o 2 de agosto de 2005 por 5 anos a razón de 15 millóns de dólares. Na súa primeira tempada en Boston fixo medias de 2,9 puntos e 1,6 rebotes en 13,2 minutos de partido. Uns números que serían semellantes aos das seguintes 3 tempadas en Boston. O 21 de setembro de 2010 asinou un contrato non garantido cos Chicago Bulls.

O 22 de setembro de 2011, Scalabrine asinou co Benetton Treviso da liga italiana. Deixou o equipo en decembro de 2011 para atopar algunha oportunidade na NBA. O 12 de decembro de 2011, asinou de novo cos Chicago Bulls.

## Notas 
## Véxase tamén 
### Ligazóns externas 
* Ficha de Scalabrine en NBA.com 
* Estadísticas de Sacalabrine
Hino

**Hino** (日野市, ひのし, *Hino-shi*) é un concello da prefectura de Tokyo no Xapón. Está situado no centro-sur da rexión de Kantō e no centro da prefectura, na área de Tama, na parte leste da illa de Honshū. A súa superficie é de 27,53&nbsp;km², a poboación é de 180.806 habitantes (2009) e ten unha densidade de poboación de 6.570 h/km².

O concello de Hino limita cos concellos de Hachiōji, Akishima, Tachikawa, Kunitachi, Fuchū e Tama.

## Cidades irmandadas 
*  Redlands, California, Estados Unidos (1963).

## Véxase tamén 
### Ligazóns externas 
* Sitio web oficial da cidade de Hino .
Pereira, Corvelle, Bande

**Pereira** á unha aldea da parroquia de Santa María de Corvelle, no concello de Bande. Tiña 61 habitantes no ano 2011 segundo datos do INE e do IGE, dos cales 30 eran homes e 31 mulleres. Iso supón unha diminución da poboación respecto a 2010, cando tiña 67 habitantes (55 homes e 49 mulleres). Acadou os preto de 500 habitantes na súa etapa de maior poboación. Está formada polos barrios da Touza, O Curro, A Carreira, A Cutiñeira e A Calzada ou Carballo.

## Xeografía 
Atópase dentro do parque natural da Baixa Limia - Serra do Xurés, que ademais está declarado reserva da biosfera pola UNESCO. É unha aldea apiñada e de camiños estreitos na súa gran maioría, con abundancia de fontes nacidas nos mananciais próximos á localidade. Está enclavada no val da serra do Laboreiro con clima suavizado lixeiramente e terras fértiles. A altitude sobre o nivel do mar é de 800 m mais as cotas máximas superan os 1100 m de altutude na confluencia cos montes en man común da Fraga e Corvelle na Pena das Cruces ou Forno do Mión.

## Relixión 
En canto á demarcación territorial relixiosa, atópase incluída na parroquia de Santa María, que está formada tamén pola aldea próxima de Corvelle. A patroa de Pereira é Santa María Magdalena, da que se celebra a festa na primeira semana de agosto. Ademais ten santa Bárbara e santo Antón como patróns.

Até o século XIX contou cunha cofraría da Madanela e até o ano 1892 Pereira formaba parte da parroquia de san Pedro de Bande. Ademais en tempos antigos Pereira foi tamén importante por pardieiros asentadas na zona de Casa de Frades e Cacheverga que dependeron do mosteiro de Celanova e cuxa relación coa aldea lindeira de Seoane foi moi importante tamén polo priorato que alí houbo até o século XV, cando este centro de relixiosidade foi trasladado a Bande, onde xa existía un templo primitivo.

Arredor da capela da Madanela en Pereira foron soterradas persoas e no adro existiron dous carballos seculares, talados na década de 1920.

## Patrimonio 
Sobresaen numerosos conxuntos tumularios no monte comunal de Pereira, como poden ser os da Chan, Fonte da Ra ou Pedrouces, así como o restos de orixe romana de Cachiverga e casa de Frades.

Destaca o retablo da capela de Santa María Magdalena de Pereira, así coma tamén o cruceiro de Santa María e a igrexa, a 1,5&nbsp;km de Pereira en dirección a Corvelle.

Ademais destacan as súas tradicións e festas, así como a cantidade de muíños polas beiras do río Cadós, fervenzas, pozas e praias entre fragas de vexetación autóctona.

Ten conxuntos importantes de casas de patín de planta circular, antigamente todas de teito de colmo, destacables canastros ou espigueiros, bolos en paramentos e muros de vivendas. Tamén o patrimonio natural e a fauna son de valor salientable, en concreto destaca un conxunto de picaloureiros único na comarca.

## Lugares e parroquias 
### Lugares de Corvelle 
### Parroquias de Bande 
## Notas
Honjō

**Honjō** (本庄市, ほんじょうし, *Honjō-shi*) é un concello da prefectura de Saitama no Xapón. Está situado no centro da rexión de Kantō e ao noroeste da prefectura, na parte leste da illa de Honshū. A súa superficie é de 89,71&nbsp;km², a poboación é de 81.523 habitantes (2009) e ten unha densidade de poboación de 909 h/km².

O concello de Honjō limita cos concellos de Kamisato, Kamikawa, Minano, Nagatoro, Misato, Fukaya (que son da prefectura de Saitama); de Isesaki e Tamamura (que son da prefectura de Gunma).

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Honjō .
Armamar

**Armamar** é unha vila sede dun municipio portugués no Distrito de Viseu, rexión Norte e subrexión do Douro, con cerca de 1200 habitantes.
## Localización 
É sede dun municipio con 112,24&nbsp;km² de area e 7492 habitantes (2006), subdividido en 19 freguesías. O municipio atópase limitado o norte polo municipio do Peso da Régua, o nordes por Sabrosa, o leste por Tabuaço, o sueste por Moimenta da Beira, o suroeste por Tarouca e o oeste por Lamego.

## Estatísticas 
## Freguesías 
As freguesías de Armamar son as seguintes:

* Aldeias
* Aricera
* Armamar
* Cimbres
* Coura
* Folgosa
* Fontelo
* Goujoim
* Queimada
* Queimadela
* Santa Cruz, anteriormente *Santa Cruz de Lumiares*
* Santiago
* Santo Adrião
* São Cosmado
* São Martinho das Chãs
* São Romão
* Tões
* Vacalar
* Vila Seca

## Véxase tamén 
### Ligazóns externas 
* Pelos Caminhos do Douro(en Portugués)
Micacita

[miniatura|dereita|Micacita con [moscovita e biotita.]]
A **micacita** ou **micaxisto** é unha rocha metamórfica composta de mica, seixo e proporcións menores doutros minerais.

## Orixe e características 
Ten a súa orixe no metamorfismo de antigas series arxilosas e lousas. Constan dunha alternancia de finos estratos de seixo e mica, e segundo sexa a índole desta, trátase de micacitas de mica branca (con moscovita, sericita etc.), de mica negra (biotita, clorita etc.) ou de dúas micas (mesturadas). Todas conteñen proporciona miúdas de minerais pesados, coma cornubiana, granate, epídota, cordierita, sillimanita etc. Estes poden formar uns nódulos escuros, duns cantos milímetros de diámetro e o micasquisto que conten esas concrecións de orixe metamórfico é cualificado coma micacitas nodosas ou, se os nódulos son lisos, de xistos. Considerando a serie de rochas resultante dun metamorfismo dunha zona, óllase o paso das micacitas aos gneis.

## Notas
Castro de San Millao

[dereita|miniatura|[Pedra formosa.]]
O **castro de San Millao** é un poboado castrexo situado na parroquia de San Millao, no concello ourensán de Cualedro. É coñecido tamén coma Cidá do Castro ou Cidá de Grou.

## Morfoloxía 
O Castro de San Millao está sobre un pequeno outeiro a 730 m de altitude, ó pé do río dos Muíños. Está orientado en dirección norte-sur, cun eixo maior na súa dirección leste-oeste. Atópase encaixado no medio de pequenos outeiros, o que dificultaría a visibilidade dos seus habitantes, así como a dos seus posibles atacantes. É de doado acceso se se compara con outros, dado que a zona ten un relevo pouco pronunciado.

## Arqueoloxía 
### Historia 
A aparición do castro de San Millao remóntase o século II d.C. Enmárcase dentro do período de ocupación romana da Gallaecia, mais dentro del non se atopou material arqueolóxico romano ningún. Os seus habitantes adicábanse principalmente á gandaría ovina, olería e comercio con outros castros ou aldeas da zona, aproveitando a vía romana que percorría a zona próxima á Xironda.

### Estudos 
Dende mediados ata finais do século XX o sitio arqueolóxico foi estudado en tres períodos, ficando a día de hoxe abandonado. Os primeiros estudos veñen da man de Florentino López Cuevillas e Xesús Taboada Chivite no ano 1953. No ano 1954 López Cuevillas e Taboada Chivite volven ó castro para realizar as primeiras escavacións, así como para analizar a súa estrutura defensiva. Estas escavacións continúanse no ano 1955 co mesmo fin. X. Rodríguez González e Francisco Fariña Busto retoman os traballos desenvolvendo tarefas de limpeza e escavación. Máis tarde publican as memorias científicas nas que recollen os seus estudos.

### Achados arqueolóxicos 
Tanto os traballos de Florentino López Cuevillas e Xesús Taboada Chivite coma os de Rodríguez González e Francisco Fariña Busto deron luz a numerosos achados. Entre os máis importantes atópanse:

* Fragmentos cerámicos de estampillado SSS pertencentes a unha peza de tamaño medio.
* Fragmentos cerámicos de bordos.
* Fragmentos cerámicos de labios.
* Fondos de pezas cerámicas correspondentes a olas abertas globulares.
* Fragmentos de remaches e caldeiros de bronce .
* Fragmentos dun chocallo de ferro.

## Notas 
## Véxase tamén 
### Outros artigos 
* Castro
* Cultura castrexa
* Castros de Galicia
* Nacións celtas